“Dít omdat die ondersoek wat die KwaZulu-Natalse LUR vir gesondheid, Nomagugu Simelane-Zulu, gelas het na die veragtelike versuim om behoorlike sorg te verskaf, op niks gaan uitloop nie,” het Keeka gesê.
Keeka het gesê die DA het die afgelope paar jaar verskeie oorsigbesoeke aan die hospitaal gebring. Die hospitaal hanteer veel meer gevalle as waarvoor hy kapasiteit het en die fasiliteit het boonop heeltemal te min personeel. Hy het gesê dié omstandighede dra sonder twyfel by tot die klagtes wat die party al oor die hospitaal ontvang het.
Keeka het die DA se medelye met die Ebrahim-familie betuig en gesê hulle is ongetwyfeld diep getraumatiseer deur die voorval.